Junie | 2015 | Die Bloemfonteinse Skrywersvereniging
In herinnering: dr. Henriette Fowler
11 Junie 2015 bloemsv
Die Bloemfonteinse Skrywersvereniging spreek hul innige simpatie uit teenoor die familie en vriende van Flinkdinker, dr. Henriette Fowler (71) na haar skielike heengaan. Sy was 'n gereelde BSV-slypskool- en skryfwedstryddeelnemer en ook voormalige wenner van die ope-afdeling van die BSV- Skryfwedstryd wat deur die Fakulteit Geesteswetenskappe van die UV geborg word. Sy en haar gade het nog persoonlik vanjaar haar skryfwedstrydinskrywings, wat tans anoniem beoordeel word, met die hand by die UV kom aflewer tydens die finalisering van haar Ph.D. wat sy onlangs aan die UV verwerf het. Ons sal u insette mis! Corlietha Swart (Voorsitter)
4 Junie 2015 bloemsv
Ena Murry (76), een van die mees gelese Afrikaanse skrywers met 131 boeke op haar kerfstok, is vanoggend in 'n tehuis in Mosselbaai aan natuurlike oorsake in haar slaap oorlede. Volgens die BSV-notuleboeke en mnr. Otto Liebenberg, was sy in die laat-sewentiger- / vroeg-tagtigerjare 'n spreker by die BSV. As u aansluit as Facebookvriend van NALN, sal u ook 'n foto van haar boekery by die Letterkundemuseum sien. BSV-groete Corlietha